Emulador de terminal
|  | Següent

## Emulador de terminal

### Meurer, Benedikt

Desenvolupador de programari
os-cillation
Desenvolupament de sistemes

`<benny@xfce.org>`

### Conkling, Andrew

`<andrewski@fr.st>`

### Schermer, Nick

`<nick@xfce.org>`

Aquest manual descriu la versió 0.4.8 de Terminal.

Dret de reproducció © 2003, 2004, 2005, 2006, 2007, 2008 os-cillation

Dret de reproducció © 2009 Equip de desenvolupament de Xfce

Dret de reproducció © 2009.Harald Servat <redcrash@gmail.com>, 2009. Carles Muñoz Gorriz (carlesmu@internautas.org)

Teniu el dret de còpia, distribució i/o modificació d'aquest document segons els termes de la llicència «GNU Free Documentation», versió 1.1 o qualsevol posterior publicada per la Free Software Foundation; sense seccions invariables, sense textos de portada i sense textos de contraportada («with no Invariant Sections, no Front-Cover Texts, and no Back-Cover Texts»). El text complert de la llicència està disponible a Free Software Foundation.

December 2009

## Introducció a Terminal

### Què és un emulador de terminal?

El sistema operatiu UNIX es va desenvolupar com un sistema només de text, controlat per ordres introduïdes manualment amb el teclat. Això es coneix com interfície de línia d'ordres (CLI «command-line interface). El sistema de finestres de X, les Xfce i d'altres projectes han anat afegint des de llavors una interfície d'usuari gràfica a UNIX, que és el que esteu emprant ara. Però el fet d'afegir una interfície gràfica d'usuari no vol dir pas que la CLI s'hagi mort. La CLI encara hi és i sovint és més fàcil, ràpida i més potent per la realització d'algunes tasques. De fet, els usuaris avançats estarien perduts sense la CLI.

Terminal és el que es coneix com un emulador de terminal X, sovint anomenat tambè com a terminal o intèrpret d'ordres (shell). Aquest us ofereix un equivalent a la pantalla de text tradicional per el vostre escriptori, però en el que podreu compartir la pantalla amb altres aplicacions gràfiques. Els usuaris de Windows pot ser que ja estigueu familiaritzats amb la utilitat de la finestra de MS-DOS, que te funcions anàlogues a les de la línia d'ordres de DOS a Windows, encara que cal remarcar que la CLI UNIX és molt més potent i fàcil d'emprar que la de DOS.

Terminal emula l'aplicació `xterm` desenvolupada per X Consortium. A la vegada, l'aplicació `xterm` emula el terminal DEC VT102 i també és compatible amb les seqüències d'escapada de DEC VT220. Una seqüència d'escapada és una sèrie de caràcters que s'inicien amb el caràcter Esc. Terminal accepta totes les seqüències d'escapada dels terminals VT102 i VT220 que s'empren per funcions com per posicionar el cursor o netejar la pantalla.

### Què fa que Terminal sigui especial?

Les funcionalitats avançades de Terminal inclouen una interfície simple de configuració, la habilitat d'emprar múltiples pestanyes de terminals en una única finestra, la possibilitat de tenir un fons de terminal pseudo-transparent, i un mode compacte (on s'amaguen la barra de menús i les decoracions de la finestra) que us permet estalviar espai al vostre escriptori.

Teniu disponibles les següents funcionalitats bàsiques:

- Múltiples pestanyes per finestra

- Barres d'eines personalitzables, i que es poden canviar mitjançant l'editor gràfic i integrat d'edició de la barra d'eines

- L'habilitat de configurar gaire bé tots els aspectes de Terminal a Preferences més un conjunt de les anomenades opcions ocultes

- Bona integració amb l'entorn d'escriptori Xfce, però també amb qualsevol altre escriptori Linux

- Compatible amb la gestió de sessió

- Autèntica compatibilitat amb multi-capçal (tant via el mode MultiScreen com el Xinerama)

- Conforme als estàndards (veieu el lloc web freedesktop.org)

- Terminal basat en D-BUS per a minimitzar l'ús global de recursos.

- Al grau de compatibilitat fent el millor ús de GTK+ i GObject.

Més enllà d'aquestes funcionalitats bàsiques, Terminal admet totes aquelles funcionalitats que us esperaríeu trobar en un emulador de terminal modern.

|  | Següent
|  | Iniciació