Terminalemulator
|  | næste

## Terminalemulator

### Benedikt Meurer

Softwareudvikler
os-cillation
Systemudvikling

`<benny@xfce.org>`

### Andrew Conkling

`<andrewski@fr.st>`

### Nick Schermer

`<nick@xfce.org>`

Denne manual beskriver Terminal version 0.4.8.

Ophavsret © 2003, 2004, 2005, 2006, 2007, 2008 os-cillation

Ophavsret © 2009 Udviklingsholdet bag Xfce

Der gives hermed tilladelse til kopiere, distribuere og/eller ændre dette dokument under betingelserne i GNU Free Documentation License, version 1.1 eller enhver senere version udgivet af Free Software Foundation, med ingen ufravigelige dele; ingen forsidetekst, og ingen bagsidetekst. Hele licensteksten er til rådighed på Free Software Foundation.

December 2009

## Introduktion til Terminal

### Hvad er en terminalemulator?

UNIX-operativsystemet var oprindeligt designet til at være et tekstbaseret system, kontrolleret af kommandoer indtastet vha. tastaturet. Dette er kendt som en kommadolinjebrugerflade (Command Line Interface, CLI). Vinduessystemet X, Xfce og andre projekter, har siden tilføjet en grafisk brugergrænseflade til UNIX, det er faktisk præcis det, du bruger lige nu. Dog betyder tilføjelsen af en grafisk brugergrænseflade ikke, at CLI er dødt. CLI findes endnu, og er ofte den nemmeste, hurtigste og mest funktionsdygtige måde at udføre en bestemt opgave på. Faktisk ville superbrugere være fortabt uden CLI.

Terminal er en terminalemulator til X, ofte kaldet terminal eller skal. Den tilbyder funktioner tilsvarende den gammeldags tekstskærm på dit skrivebord, men kan sagtens dele skærmen med andre grafiske programmer. Windowsbrugere er måske allerede bekendt med programmet MS-DOS-kommandoprompt, som tilbyder en DOS-kommandolinje under Windows, dog skal det siges at CLI under UNIX tilbyder langt større funktionalitet og brugervenlighed end DOS gør.

Terminal emulerer `xterm`-programmet, udviklet af X Consortium. Til gengæld emulerer `xterm`-programmet terminalen DEC VT102 og understøtter også escape-sekvenserne fra DEC VT220'eren. En escape-sekvens er en serie af tegn der starter med Esc-tegnet. Terminal accepterer alle de escape-sekvenser som terminalerne VT102 og VT220 bruger som funktioner, så som placering af markøren og rydning af skærmen.

### Hvad gør Terminal speciel?

De avancerede funktioner i Terminal inkluderer en simpel indstillingsgrænseflade, mulighed for at bruge flere faner med terminaler indenfor et enkelt vindue, muligheden for at have en pseudogennemsigtig terminalbaggrund og en kompakt tilstand (hvor både menulinjen og vinduesdekorationerne er skjulte), der hjælper dig med at spare plads på dit skrivebord.

Følgende nøglefunktioner er tilgængelige:

- Flere faneblade per vindue

- Brugerdefinerede værktøjslinjer, som kan ændres ved at bruge en integreret grafisk værktøjslinjeredigering

- Muligheden for at indstille næsten hvert eneste aspekt af Terminal i vinduet Indstillinger, plus en stak såkaldte skjulte tilvalg

- God integration med især Xfce desktop environment, men også med enhvert andet skrivebord til Linux

- Understøttelse af sessionshåndtering

- Ægte understøttelse af multihead (både MultiScreen og Xinerama-tilstand)

- Overenstemmelse af standard (se hjemmesiden for freedesktop.org)

- D-BUS-baseret terminalservicefacilitet, for at minimere det overordnede ressourceforbrug

- Medfører høj grad af vedligeholdelse ved brug af GTK+ and GObject.

Foruden disse nøglefunktioner tilbyder Terminal også understøttelse for funktioner, du ville forvente af en moderne terminalemulator.

|  | næste
|  | Komme i gang